СПРАВКА

|  |
| --- |
| **Таблица за направените предложения и възражения в процеса на обществено обсъждане на проект на заповед за изменение на Заповед № РД09-399 от 19.04.2021 г. на заместник-министъра на земеделието, храните и горите и ръководител на Управляващия орган на Програмата за развитие на селските райони за периода 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програмата за развитие на селските райони за периода 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Предложение** | **Становище на УО на ПРСР** |
| **1** | [emil.tzviatkov@gmail.com](mailto:emil.tzviatkov@gmail.com) | 17.05.2023 г. | По отношение доклада:  След направен обстоен анализ, включително на остатъците по подмярката, освободени от приемите преди 2021 г., които са в размер на около 25 млн. евро, с цел одобрение на по-голям брой заявления с равен брой точки, е направен изводът, че бюджетът на прием 2021 г. може да бъде увеличен, преразпределяйки между фокус области голяма част от остатъчните средства, и договаряйки до 243,38 млн. евро публични средства, вместо до 221 млн. евро - ползвайки и остатъците.  ПРЕДЛОЖЕНИЕ:  В резултатите от общественото обсъждане да се приложи „обстоен анализ“ с всички свързани с него документи и таблици, който е послужим, като основание за прехвърляне само на 22.38млн. евро. към бюджета на процедурата.  ОСНОВАНИЕ:  В докладът липсва анализа, който доказва, че само посочената сума е възможно да се прехвърли за целите на процедурата, между фокус областите по подмярката и не съответства на предложенията за 20 заседание на КН на процедурата, където от подмярката са изведени суми и е намален нейния бюджет за сметка на други подмерки от програмата. | Проектът на заповед за изменение на Заповед № РД09-399 от 19.04.2021 г. за промяна в насоките за кандидатстване по процедура чрез подбор на проектни предложения № BG06RDNP001-4.012 е изготвен във връзка с Шестнадесето изменение на ПРСР 2014-2020. Анализ и обосновка за извършените промени е публикуван на интернет страницата на Министерство на земеделието в рубрика „Програма за развитие на селските райони“, подраздел „Комитет по наблюдение на ПРСР 2014-2020“:  <https://www.mzh.government.bg/bg/politiki-i-programi/programi-za-finansirane/programa-za-razvitie-na-selskite-rayoni/komitet-po-nablyudenie-prsr-2014-2020/materiali-i-stenografski-protokoli/>.  Общият бюджет на подмярка 4.1 не е променян и от нея не са изваждани средства, извършено е прехвърляне на средства между фокус области в самата подмярка. |
| **2** | [emil.tzviatkov@gmail.com](mailto:emil.tzviatkov@gmail.com) | 17.05.2023 г. | По отношение доклада:  Целта на предложените по-горе прехвърляния между фокус области в подмярка 4.1 „Инвестиции в земеделски стопанства“ е чрез увеличение на бюджета на прием 2021 г. да бъдат одобрени по-голям брой проектни предложения, които, получавайки равен брой точки при извършеното класиране, са еднакво качествени и всички те допринасят за постигане целите на подмярката.  ПРЕДЛОЖЕНИЕ:  1. В резултатите от общественото обсъждане да се приложи справка или данни за очаквания брой и размер на БФП на проектни предложения, и с какъв равен брой точки са те, които ще могат да бъдат финансиране с прехвърлените средства, между фокус групите.  2. В резултатите от общественото обсъждане да се приложи справка или данни за броя и стойността на БФП за останалия брой проектни предложения, спрямо получените точки, които няма да могат да бъдат финансиране поради недостатъчни средства по процедурата.  ОСНОВАНИЕ:  1. Чрез предоставената информация в доклада не става ясно колко е „по-голям брой проектни предложения, които, получавайки равен брой точки при извършеното класиране“, които ще бъдат финансиране за да прецени дали предприетите от УО действия са достатъчни за целите на процедурата;  2. Чрез предоставената информация в доклада не става ясно броя и сумата на БФП спрямо точките на проектите, които остават без финансиране и как това отговаря на „обстойния анализ“. | Проектът на заповед за изменение на Заповед № РД09-399 от 19.04.2021 г. за промяна в насоките за кандидатстване по процедура чрез подбор на проектни предложения № BG06RDNP001-4.012 е изготвен във връзка с Шестнадесето изменение на ПРСР 2014-2020.  Информация и анализ е представен на заседанието на Комитета за наблюдение на ПРСР 2014-2020 г., на което е одобрено изменението. |
| **3** | [emil.tzviatkov@gmail.com](mailto:emil.tzviatkov@gmail.com) | 17.05.2023 г. | По отношение доклада:  Тези преразпределения са заложени като част от предложението за шестнадесето изменение на ПРСР 2014-2020, изпратено за разглеждане от службите на Европейската Комисия на 10.05.2023 г. чрез системата SFC2014, като след изпращането му, до одобрението на предложенията в него, държавата-членка може да ги прилага на собствен риск. На база предложените промени и след съгласуване с Комитета за наблюдение по ПРСР 2014-2020 на заседанието, проведено на 04.04.2022 г., с настоящия доклад се предлага бюджетът по процедура чрез подбор на проектни предложения № BG06RDNP001-4.012 да бъде увеличен на 243,38 млн. евро публични средства.  ПРЕДЛОЖЕНИЕ:  1. В резултатите от общественото обсъждане да се приложат документите за шестнадесето изменение на ПРСР 2014-2020, изпратено за разглеждане от службите на Европейската Комисия на 10.05.2023 г. чрез системата SFC2014 и по точно таблицата за прехвърляне на средства между мeрки подмерки и фокус-области от ПРСР (2014-2020), заедно с протокола от КН на програмата, с който тези изменения са одобрени.  2. В резултатите от общественото обсъждане да се приложи обяснение от УО защо от подмярка 4.1 са извадени 4 274 967EUR публични средства, които не са ползвани за увеличаване на бюджета на процедурата по настоящия доклад.  ОСНОВАНИЕ:  В документите за 20 заседание на КН на ПРСР ( http://www.mzh.government.bg/media/filer\_public/2023/05/12/materiali\_za\_20\_zasedanie\_na\_kn\_na\_prsr.zip ) е приложена таблица „т. 3.10 Прехвърляне на средства между мeрки подмерки и фокус-области от ПРСР (2014-2020).xlsx“, в раздел „III. Преразпределяне вътре в подмерки, между фокус области“ за подмярка 4.1 е записано:  Извеждане в рамките на подмярка 4.1 от ФО 2Б,5Б:  - Преразпределяне вътре в подмерки, евро публични средства-74 177 997EUR  Добавяне в рамките на подмярка 4.1 във ФО 2А, П4, 5А  - Преразпределяне вътре в подмерки, евро публични средства: 69 903 031EUR  Подмярка 4.1 Инвестиции в земеделски стопанства:  Текущ индикативен бюджет, евро публични средства (15то изменение): 632 757 453EUR  Преразпределяне вътре в подмерки, евро публични средства: -4 274 967EUR  Oбщо индикативен бюджет на подмерките с допълнително разпределени публични средства - след добавяне на предложените: 628 482 486EUR  От таблицата е видно, че бюджета на подмярката е намален с 4 274 967EUR, и може да се предположи, че тази сума не е включена в решение да се ползват за целите на настоящата процедурата, включително и като увеличение на предложената за това сума в доклада. | 1. Документите са публикувани на интернет страницата на Министерство на земеделието в рубрика „Програма за развитие на селските райони“, подраздел „Комитет по наблюдение на ПРСР 2014-2020“:   <https://www.mzh.government.bg/bg/politiki-i-programi/programi-za-finansirane/programa-za-razvitie-na-selskite-rayoni/komitet-po-nablyudenie-prsr-2014-2020/materiali-i-stenografski-protokoli/>  Всички протоколи от заседания и писмени процедури на Комитета за наблюдение на ПРСР се публикуват на интернет страница на Министерството на земеделието след тяхното съгласуване с членовете на Комитета и одобрение от ръководителя на Управляващия орган.   1. Посоченото намаление е в резултат на прехвърляне на средства между фокус области, поради което размерът на европейските средства остава непроменен, но националното съфинансиране от 25% се променя на 15% в съответствие с условието на чл. 59 от Регламент 1305 от 2013 г. Общо публичните средства намаляват, като тази сума е в резултат на намалението на процента съфинансиране. |
| **4** | emil.tzviatkov@gmail.com | 17.05.2023 | По отношение доклада:  В шестнадесето изменение на програмата, по предложение на членове на Комитета за наблюдение, на 20-то заседание, е включена и промяна в мярка 4 „Инвестиции в материални активи“, съгласно която процедури за избор на изпълнители по реда на Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, се провежда от кандидати/бенефициенти, които не са възложители по смисъла на Закона обществените поръчки, в случаите, когато размерът на предоставената (одобрената) безвъзмездна финансова помощ е по-голям от 50 на сто от общата сума на одобрения проект, както и за специфични разходи, описани в националните правила за прилагане на подмерките.  ПРЕДЛОЖЕНИЕ:  В резултатите от общественото обсъждане да се приложи протокола на 20 заседание на КН на програмата от 04.04.2023г., от който да е видно точно какво е решението на КН във връзка с посочения в доклада в текст и дали следва да се прилага след одобрението на 16-то изменение на програмата, което се разбира, че е подадено, но не е одобрено.  ОСНОВАНИЕ:  В документите за 20 заседание на КН на ПРСР ( http://www.mzh.government.bg/media/filer\_public/2023/05/12/materiali\_za\_20\_zasedanie\_na\_kn\_na\_prsr.zip ) липсва публикуван протокол от заседанието на КН на програмата, а в наличните документи за заседанието липсва документ за изменение на подмярка 4.1, от който да е видно предложението за изменението във връзка с Постановление № 160 от 1 юли 2016г., по което да е взето такова решение.  Допълнително предложенията са в нарушение на чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), където се изисква променена програмата, а не такава, която е предложена за промяна. | Не се приема.  Всички протоколи от заседания и писмени процедури на Комитета за наблюдение на ПРСР се публикуват на интернет страница на Министерството на земеделието след тяхното съгласуване с членовете на Комитета и одобрение от ръководителя на Управляващия орган.  Както е посочено в доклада на основание чл. 65, § 9 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, разходи, станали допустими в резултат на изменение в програма, са допустими след датата на подаване на искането за изменение до Комисията. Шестнадесето изменение на ПРСР 2014-2020, изпратено за разглеждане от службите на Европейската Комисия на 10.05.2023 г. чрез системата SFC2014, като след изпращането му, до одобрението на предложенията в него, държавата-членка може да ги прилага на собствен риск. |
| **5** | [emil.tzviatkov@gmail.com](mailto:emil.tzviatkov@gmail.com) | 17.05.2023 | По отношение доклада:  Това условие е отменено в Условията за кандидатстване в резултат на бележки от общественото обсъждане на насоките за кандидатстване. Като в разясненията, предоставени на основание чл. 26, ал. 8 от Закона за управление на средствата от Европейските фондове при споделено управление, е записано, че заложеното изискване за събиране на данни в електронен дневник на стопанството, който да бъде цифрово достъпен за ДФ „Земеделие“ (т. 10.7 от Раздел „Ангажименти и други задължения на бенефициентите“ от Условията за изпълнение), не е задължително изискване на условията за изпълнение на дейностите по проекта и няма да подлежи на проверка. Поради постъпили запитвания от бенефициенти Държавен фонд „Земеделие“ предложи да бъдат изменени условията за изпълнение за по-голяма яснота.  ПРЕДЛОЖЕНИЕ:  1. Предлагам в резултатите от общественото обсъждане да се включат нови текстове в заповедта, с които да се задължи ДФЗ да анексира всички договори по процедурата, по които за проекта да одобрени точки за критерия за оценка № 4.4. „Проектни предложения с инвестиции в иновативни за стопанството технологии“ от Раздел 22 „Критерии и методика за оценка” към Условията за кандидатстване.  2. ДФЗ за ревизира всички подписани договор с Бенефициенти по процедурата и да остани несъответствията на договорите с образеца на същия от УИ с анекси.  ОСНОВАНИЕ:  1. Несъответствие на образеца на договор по процедурата спрямо този, който е подписан между ДФЗ и Бенефициентите.  2. ДФЗ подписват договори, в които са премахнати текстове от „Чл. 26. Следните документи представляват приложения към този договор и са неразделна част от него:“:  2.1 Например е премахнато „Приложение № 2а Таблица за инвестиционните разходи, за които не се кандидатства;“, а в чл. 5, ал. 3, т. 3 от същия, която Бенефициентът е длъжен да спазва, но при липсата на такова приложение не може да докаже, че него липсват такива активи, спрямо които да го изпълнява.  2.2. ДФЗ не прилага, като неразделна част от договора, „Приложение № 5 - Условията за изпълнение към финансираните по процедурата административни договори за предоставяне на БФП (на електронен носител);“, а го предава на Бенефициента, като отделен файл, който не е подписан от страните по договора. | 1. Приема се частично. Промяната не е свързана с основанията за предоставяне на точки по критерия за оценка.   1. Не се приема. Приложение № 2а Таблица за инвестиционните разходи, за които не се кандидатства се прилага само за договори, в които има такива разходи.   Приложението е част от одобрената процедура и както е указано е под формата на ел. носител. |
| **6** | [emil.tzviatkov@gmail.com](mailto:emil.tzviatkov@gmail.com) | 17.05.2023 | ЗАПОВЕД  1. В Приложение № 1 – Условия за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014 – 2020 г. се правят следните изменения:  „17.6. В случаите по т. 17.1, когато след одобрение на проектното предложение размерът на одобрената БФП е по-малка или равна на 50 на сто от одобрената обща стойност на проектното предложение, за допустими се признават и разходите, за които е избран изпълнител чрез три оферти и е сключен договор с него преди сключване на административния договор. Това условие не се отнася за случаите по т. 17.4. и т. 17.5.“  ПРЕДЛОЖЕНИЕ:  Предлагам новата точка 17.6 да отпадне.  УО да прилага предложението в УК за следващи процедури по програмата  ОСНОВАНИЕ:  В уводната част на заповедта е записано, че се издава на основание „…и чл. 26, ал. 7, т. 1 и 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ)“. В посочените точки 1 и 2 е записано:  1. при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях;  2. за увеличаване на финансовия ресурс по процедурата;  Предложението не е на основание на точка 1, защото липсва промяна в акт или документ на ЕС или българското законодателство.  По отношение на текста „…или в съответната програма“ от точка 1 липсва одобрено 16-то изменение на програмата, както е записано в доклада, в който е посочено „…В шестнадесето изменение на програмата, по предложение на членове на Комитета за наблюдение, на 20-то заседание, е включена и промяна в мярка 4 „Инвестиции в материални активи“, съгласно която процедури за избор на изпълнители по реда на Постановление № 160 от 1 юли 2016 г.“.  Предложението трябва да се внесе след одобрение на промяната в програмата и същата да е публикувана с посоченото изменение за да може да се прецени дали предложената промяна съответства на нея.  Допълнително не следва да се променя реда за избор на изпълнители по реда Постановление № 160 от 1 юли 2016 г. с това предложение. Предложеният текст не е равнопоставен за всички участници по процедурата спрямо този ред, като се променя реда само за тези от тях, които са заявили по- голяма от 50% БФП, като са били наясно за всички последици за това по отношение на реда на избор на изпълнител. Допълнително постфактум останалите кандидати се оказва, че са поставени в по- неблагоприятно положение, като не са заявили по- висока БФП от 50%, защото са били наясно за всичко, което следва за това, НО НЕ СА БИЛИ НАЯСНО, ЧЕ В ПЕРИОДА НА ИЗПЪЛНЕНИЕ НА ПРОЕКТИТЕ УО, ЩЕ „ПРОМЕНЯ ПРАВИЛАТА НА ИГРАТА“. | Не се приема.  Предложението е въз основа на промяна на Програма за развитие на селските райони за периода 2014-2020 г. В доклада са посочени основанията, които дават възможност промените да се прилагат преди одобрение на изменението.  С изменението се предоставя възможност на бенефициентите, които след намаляване размера на помощта от страна на оценителната Комисия са одобрени за подпомагане с 50% БФП, да не извършват процедура за избор на изпълнител по реда на ПМС № 160 от 2016 г. На практика тази промяна поставя всички кандидати с одобрен размер на подпомагането в размер на 50% и по-малко проценти от допустимите разходи при равни условия за избор на изпълнител/и. |
| **7** | [emil.tzviatkov@gmail.com](mailto:emil.tzviatkov@gmail.com) | 17.05.2023 | ЗАПОВЕД  2. В Приложение № 2 – Условия за изпълнение на одобрени проекти по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014 – 2020 г. се правят следните изменения:  2.1. в част А. „Техническо изпълнение на проектите“, Раздел II „Критерии за допустимост, критерии за оценка ангажименти и други задължения на бенефициентите“, подраздел „Ангажименти и други задължения на бенефициентите“:  2.1.1. точка 2 се изменя така:  ПРЕДЛОЖЕНИЕ:  Предлагам новата точка 2.1.1 да отпадне.  УО да прилага предложението в УК за следващи процедури по програмата  ОСНОВАНИЕ:  В уводната част на заповедта е записано, че се издава на основание „…и чл. 26, ал. 7, т. 1 и 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ)“. В посочените точки 1 и 2 е записано:  1. при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях;  2. за увеличаване на финансовия ресурс по процедурата;  Предложението не е на основание на точка 1, защото липсва промяна в акт или документ на ЕС или българското законодателство.  По отношение на текста „…или в съответната програма“ от точка 1 липсва одобрено 16-то изменение на програмата, както е записано в доклада, в който е посочено „…В шестнадесето изменение на програмата, по предложение на членове на Комитета за наблюдение, на 20-то заседание, е включена и промяна в мярка 4 „Инвестиции в материални активи“, съгласно която процедури за избор на изпълнители по реда на Постановление № 160 от 1 юли 2016 г.“.  Предложението трябва да се внесе след одобрение на промяната в програмата и същата да е публикувана с посоченото изменение за да може да се прецени дали предложената промяна съответства на нея.  Допълнително не следва да се променя реда за избор на изпълнители по реда Постановление № 160 от 1 юли 2016 г. с това предложение. Предложеният текст не е равнопоставен за всички участници по процедурата спрямо този ред, като се променя реда само за тези от тях, които са заявили по- голяма от 50% БФП, като са били наясно за всички последици за това по отношение на реда на избор на изпълнител. Допълнително постфактум останалите кандидати се оказва, че са поставени в по- неблагоприятно положение, като не са заявили по- висока БФП от 50%, защото са били наясно за всичко, което следва за това, НО НЕ СА БИЛИ НАЯСНО, ЧЕ В ПЕРИОДА НА ИЗПЪЛНЕНИЕ НА ПРОЕКТИТЕ УО, ЩЕ „ПРОМЕНЯ ПРАВИЛАТА НА ИГРАТА“. | Не се приема.  Предложението е въз основа на промяна ва Програма за развитие на селските райони за периода 2014-2020 г. В доклада са посочени основанията, които дават възможност промените да се прилагат преди одобрение на изменението.  С изменението се предоставя възможност на бенефициентите, които след намаляване размера на помощта от страна на оценителната Комисия са одобрени за подпомагане с 50% БФП, да не извършват процедура за избор на изпълнител по реда на ПМС № 160 от 2016 г. На практика тази промяна поставя всички кандидати с одобрен размер на подпомагането в размер на 50% и по-малко проценти от допустимите разходи при равни условия за избор на изпълнител/и. |
| **8** | [emil.tzviatkov@gmail.com](mailto:emil.tzviatkov@gmail.com) | 17.05.2023 | ЗАПОВЕД  2. В Приложение № 2 – Условия за изпълнение на одобрени проекти по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014 – 2020 г. се правят следните изменения:  2.2. В приложение 9 „Образец на административен договор възложители ЗОП и ПМС 160“:  2.2.1 в чл. 2, ал. 3, т. 3 накрая се добавя „с изключение на случаите по т. 17.6 от раздел 14.2. „Условия за допустимост на разходите“ от Условията за кандидатстване“.  ПРЕДЛОЖЕНИЕ:  Предлагам новата точка 2.1.1 да отпадне.  УО да прилага предложението в УК за следващи процедури по програмата  ОСНОВАНИЕ:  В уводната част на заповедта е записано, че се издава на основание „…и чл. 26, ал. 7, т. 1 и 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ)“. В посочените точки 1 и 2 е записано:  1. при промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в съответната програма, които налагат привеждане на документите в съответствие с тях;  2. за увеличаване на финансовия ресурс по процедурата;  Предложението не е на основание на точка 1, защото липсва промяна в акт или документ на ЕС или българското законодателство.  По отношение на текста „…или в съответната програма“ от точка 1 липсва одобрено 16-то изменение на програмата, както е записано в доклада, в който е посочено „…В шестнадесето изменение на програмата, по предложение на членове на Комитета за наблюдение, на 20-то заседание, е включена и промяна в мярка 4 „Инвестиции в материални активи“, съгласно която процедури за избор на изпълнители по реда на Постановление № 160 от 1 юли 2016 г.“.  Предложението трябва да се внесе след одобрение на промяната в програмата и същата да е публикувана с посоченото изменение за да може да се прецени дали предложената промяна съответства на нея.  Допълнително не следва да се променя реда за избор на изпълнители по реда Постановление № 160 от 1 юли 2016 г. с това предложение. Предложеният текст не е равнопоставен за всички участници по процедурата спрямо този ред, като се променя реда само за тези от тях, които са заявили по- голяма от 50% БФП, като са били наясно за всички последици за това по отношение на реда на избор на изпълнител. Допълнително постфактум останалите кандидати се оказва, че са поставени в по- неблагоприятно положение, като не са заявили по- висока БФП от 50%, защото са били наясно за всичко, което следва за това, НО НЕ СА БИЛИ НАЯСНО, ЧЕ В ПЕРИОДА НА ИЗПЪЛНЕНИЕ НА ПРОЕКТИТЕ УО, ЩЕ „ПРОМЕНЯ ПРАВИЛАТА НА ИГРАТА“. | Не се приема.  Предложението е въз основа на промяна ва Програма за развитие на селските райони за периода 2014-2020 г. В доклада са посочени основанията, които дават възможност промените да се прилагат преди одобрение на изменението.  С изменението се предоставя възможност на бенефициентите, които след намаляване размера на помощта от страна на оценителната Комисия са одобрени за подпомагане с 50% БФП, да не извършват процедура за избор на изпълнител по реда на ПМС № 160 от 2016 г. На практика тази промяна поставя всички кандидати с одобрен размер на подпомагането в размер на 50% и по-малко проценти от допустимите разходи при равни условия за избор на изпълнител/и. |
| **9** | radostina\_19@abv.bg | 17.05.2023 | Здравейте!  Регистриран земеделски производител съм с дата на първа регистрация 04.02.2022 г. Допустим кандидат ли съм по тази процедура? | Приемът на проектни предложения по процедурата е приключил на 30.09.2021 г. С предложения за обществено обсъждане проект на заповед за изменение на Заповед № РД09-399 от 19.04.2021 г., се изменят насоките по проведен прием в периода 19.04. – 30.09.2021 г., с нея не се отваря нов прием на проектни предложения. |
| **10** | Петя Георгиева | 19.05.2023 г. | Като консултант разработих проектни предложения на две свързани фирми и към момента на кандидатстване приложихме по 3 оферти за всеки актив със сключени договори за доставка на земеделската техника, едната с 50 точки при оценка по ТФО, другата с 45 точки. Проектите и на двете фирми към момента на кандидатстване бяха с искана БФП 50,03%, и 50,6%, но при сключване на договор за БФП на фирмата получила 50 точки, в уведомителното писмо от ДФЗ имаше следния текст:  Цитат: „На основание т. 4.2, изречение първо и т. 7, изречение второ от Раздел 10. Процент на съфинансиране от УК, след извършената техническа и финансова оценка, оценителната комисия е класирала проектните предложения в низходящ ред, съгласно Раздел 22.1 Критерии за оценка на проектни предложения. В резултат е установено, че за проектните предложения, получили по-малко от 55 броя точки включително не е наличен финансов ресурс по Инструмента на Европейския съюз за възстановяване. В тази връзка, за проектните предложения с по-малко от 55 броя точки включително, оценителната комисия е намалила размера на одобрената на етап Оценка на административно съответствие и допустимост финансова помощ, като за инвестиционни разходи в обхвата на Приложение № 1 не е допуснато увеличава с до 25 на сто на финансовата помощ. При това положение, тези разходи се финансират от Европейския земеделски фонд за развитие на селските райони (ЕЗФРСР) до размера на финансовата помощ по т. 1.1. или т. 1.2. от Раздел 10 от УК, в рамките на общия размер на безвъзмездната финансова помощ по процедурата, тъй като финансовите средства от Инструмента на Европейския съюз за възстановяване са изчерпани. В този случай, за разходите за навигационна системема е определена безвъзмездна финансова помощ в размер на 50% от стойността на одобрените разходи. Съгласно т. 5 от Раздел 10. Процент на съфинансиране, разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата.“  От цитирания текст следва, че всички проекти с по-малък брой точки от 55 ще бъдат с редуцирана БФП и проектите им ще се финансират с 50% подпомагане., при които промени м оценяването на проектните предложения вече е извършено оценяването и класирането на проектите получили под 55 точки на етап ТФО.  Доколкото разбирам в настоящата Заповед, отново се разглежда финансиране на проектните предложения с одобрена БФП, с каквато са кандидатствали, което автоматично нарушава процедурата за оценка по ТФО и правата на проектите с подписани договори за БФП с редуцирано финансиране, съгласно цитираните основания за това.  Моля, дайте разяснения какво ще се случи с проектните предложение, кандидатствали с малко над 50% искана БФП, с които следва да се подписват договори при увеличение на финансовия ресурс на процедурата, както се очаква. Моля да се има предвид, че цената на земеделската техника вече е значително по-висока от цената на техниката, одобрена по проектите, с които индикативни цени се е кандидатствало преди 2 години, поради което при провеждане на процедура за избор на изпълнител по ПМС 160 изпадаме в невъзможност да изберем доставчик, защото няма подадени оферти.  Предлагам да се даде избор на фирмите, които към момента на кандидатстване имат подписани договори с доставчици, да заявят подпомагане в размер на 50% от стойността на проекта, особено ако разликата в заявеното подпомагане към момента на кандидатстване е малко над 50%. | Не се приема.  Бюджетът по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програмата за развитие на селските райони за периода 2014-2020 г. се финансира от два източника:  Инструмент на Европейския съюз за възстановяване и от Европейския земеделски фонд за развитие на селските райони (ЕЗФРСР).  С представения проект на заповед се предлага увеличение на финансовите средства от ЕЗФРСР, след промяна в Програма за развитие на селските райони. Допълнителните финансови средства по Инструмента на Европейския съюз за възстановяване са определени в Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19 не са променяни от ЕК.  По-високият процент на подпомагане в т. 1, подточка 1.1, буква „а“ и т. 1.2, буква „а“ от раздел 10 „Процент на съфинансиране“ от Условията за кандидатстване се финансира от Инструмента на Европейския съюз за възстановяване.  В тази връзка промяната на насоките с представения проект на заповед не влияе върху процента на финансиране на одобрените вече проектни предложения, на които субсидията е била намалена. Проектните предложения, с които ще бъдат сключени договори, след промяна на бюджета, ще бъдат с процент на финансиране 50%, като същите вече са преминали етап техническа и финансова оценка. С изменението се предоставя възможност на бенефициентите, които след намаляване размера на помощта от страна на оценителната Комисия са одобрени за подпомагане с 50% БФП, да не извършват процедура за избор на изпълнител по реда на ПМС № 160 от 2016 г. На практика тази промяна поставя всички кандидати с одобрен размер на подпомагането в размер на 50% и по-малко проценти от допустимите разходи при равни условия за избор на изпълнител/и. |
| **11** | инж. Борислав Георгиев | 19.05.2023 г. | Във връзка с разработени проектни предложения на фирми по подмярка 4.1 "Инвестиции в земеделски стопанства" към момента на кандидатстване към проектите са приложени процедури за избор на доставчици на земеделска техника и договори с изпълнители, избрани по 3 оферти за всеки актив. Поради недоглеждане част от проектите са с 52 и 53,2% заявена БФП и на етап ТФО получиха по 45 точки. При сключване на договор за БФП на фирмата получила 50 точки, със заявена БФП 52,7%, в уведомителното писмо от ДФЗ имаше следния текст:  „На основание т. 4.2, изречение първо и т. 7, изречение второ от Раздел 10. Процент на съфинансиране от УК, след извършената техническа и финансова оценка, оценителната комисия е класирала проектните предложения в низходящ ред, съгласно Раздел 22.1 Критерии за оценка на проектни предложения. В резултат е установено, че за проектните предложения, получили по-малко от 55 броя точки включително не е наличен финансов ресурс по Инструмента на Европейския съюз за възстановяване. В тази връзка, за проектните предложения с по-малко от 55 броя точки включително, оценителната комисия е намалила размера на одобрената на етап Оценка на административно съответствие и допустимост финансова помощ, като за инвестиционни разходи в обхвата на Приложение № 1 не е допуснато увеличава с до 25 на сто на финансовата помощ. При това положение, тези разходи се финансират от Европейския земеделски фонд за развитие на селските райони (ЕЗФРСР) до размера на финансовата помощ по т. 1.1. или т. 1.2. от Раздел 10 от УК, в рамките на общия размер на безвъзмездната финансова помощ по процедурата, тъй като финансовите средства от Инструмента на Европейския съюз за възстановяване са изчерпани. В този случай, за разходите за навигационна система е определена безвъзмездна финансова помощ в размер на 50% от стойността на одобрените разходи. Съгласно т. 5 от Раздел 10. Процент на съфинансиране, разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата.“  От цитирания текст става ясно че, всички проекти с по-малък брой точки от 55 ще бъдат с редуцирана БФП и проектите им ще се финансират с 50% БФП. Етапът на оценяване по ТФО вече е факт, класирането на проектите също, а в обсъжданата заповед отново се връщат условията за провеждане на процедура за избор на изпълнители по ПМС 160 за проекти със заявена БФП към момента на кандидатстване надвишаваща 50%.  Въпросите ми са:  1. Какво ще правят фирмите, които са имали информация за редукцията на БФП за проекти, получили под 55 точки, нямат подписани договори с ДФЗ, а вече са закупили активите си с проведени процедури за избор на изпълнители по 3 оферти и подписани договори за доставка? Ще има ли финансови корекции или ще им дадете право да подпишат договор за финансиране съгласно оценката на етап ТФО с направената редукция на БФП =50% от стойността на проекта?  2. Поради голяма инфлация от момента на кандидатстване до сега, фирмите на които им предстои подписване на договори с ДФЗ и провеждане на процедури за избор на изпълнители по ПМС 160 ще изпаднат в ситуация на невъзможност да направят избор, поради липса на подадени оферти, при което се очаква неизпълнение на договорите за БФП и връщане на пари към Европа.  Предлагам да се даде избор на фирмите, които към момента на кандидатстване имат подписани договори с доставчици, да заявят подпомагане в размер на 50% от стойността на проекта, особено ако разликата в заявеното подпомагане към момента на кандидатстване е малко над 50%. | Приема се частично.  Бюджетът по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програмата за развитие на селските райони за периода 2014-2020 г. се финансира от два източника:  Инструмент на Европейския съюз за възстановяване и от Европейския земеделски фонд за развитие на селските райони (ЕЗФРСР).  С представения проект на заповед се предлага увеличение на финансовите средства от ЕЗФРСР, след промяна в Програма за развитие на селските райони. Допълнителните финансови средства по Инструмента на Европейския съюз за възстановяване са определени в Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19 не са променяни от ЕК.  В тази връзка промяната на насоките с представения проект на заповед не влияе върху процента на финансиране на одобрените вече проектни предложения, на които субсидията е била намалена.  Проектните предложения, с които ще бъдат сключени договори, след промяна на бюджета, ще бъдат с процент на финансиране 50%, като същите вече са преминали етап техническа и финансова оценка. С изменението се предоставя възможност на бенефициентите, които след намаляване размера на помощта от страна на оценителната Комисия са одобрени за подпомагане с 50% БФП, да не извършват процедура за избор на изпълнител по реда на ПМС № 160 от 2016 г. На практика тази промяна поставя всички кандидати с одобрен размер на подпомагането в размер на 50% и по-малко проценти от допустимите разходи при равни условия за избор на изпълнител/и. |
| **12** | С. Тенев | 19.05.2023 г. | Във връзка с обсъждането на Проектът на заповед за изменение на Заповед № РД 09-399 от 19.04.2021 г. на заместник-министъра на земеделието и ръководител на Управляващия орган имам следните въпроси:  Въпрос: В дадени указания със заповед на УО на ПРСР № РД-09-1027/12.09.2022г. се дава възможност за предварително изпълнение на проекти и стартиране на процедури съгласно ПМС 160/2016г. преди сключване на административен договор за БФП.  В същото време със заповед № РД-09-387/30.03.2022г. се дава възможност за намаляване на размера на финансовата помощ при прилагане на определени критерий на етап ТФО. В случай на класирано проектно предложение, което е с под 55 т., което на етап кандидатстване е с 51,6 % БФП, но след прилагане на редукция на етап ТФО на размера на финансовата помощ е с 50% размер на БФП кандидатът е направил избор на изпълнител с 3 оферти, а не е провел процедура по ПМС 160/2016 ще бъде ли обект на санкция?  Моля да дадете точен и ясен отговор за прилагане на възможността за предварително изпълнение, ако е използвана процедура с 3 оферти и в частност ако кандидатът не е провел процедура по ПМС 160/2016 подлежи ли на финансова корекция и съответно направените разходи ще останат ли за негова сметка, ако размерът на БФП след редукция е 50%, а на етап кандидатстване е 50,6%? | С промяната в раздел 14.2. „Условия за допустимост на разходите“ и Приложение № 2 от Условия за изпълнение се предоставя възможност на бенефициентите, които са заявили финансова подпомагане над 50 %, но са одобрени за подпомагане с 50% от допустимите разходи, да не извършват процедура за избор на изпълнител по реда на ПМС № 160 от 2016 г. и съответно разходите да бъдат допустими за подпомагане. |